CELEX: 62007TN0387
Language: hu
Date: 2007-10-11 00:00:00
Title: T-387/07. sz. ügy: 2007. október 11-én benyújtott kereset – Portugál Köztársaság kontra Bizottság

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/44
            
         2007. október 11-én benyújtott kereset – Portugál Köztársaság kontra Bizottság
   (T-387/07. sz. ügy)
   (2007/C 297/90)
   Az eljárás nyelve: portugál
   Felek
   
      Felperes: Portugál Köztársaság (képviselők: L. I. Fernandes, S. Rodrigues és A. Gattini meghatalmazottak)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg az Európai Regionális Fejlesztési Alapból (ERFA) az 1995. július 28-i C (95) 1769 bizottsági határozattal a „SGAIA” globális támogatás részére odaítélt támogatás csökkentéséről szóló, 2007. július 31-i C (2007) 3722 bizottsági határozatot.
            
         
               —
            
            
               Az Elsőfokú Bíróság kötelezze a Bizottságot a költségek viselésére.
            
         Jogalapok és fontosabb érvek
   A jogi megalapozottság egyértelműségének hiánya: az „amint az korábban bizonyítást nyert” kifejezés használatával az alperes általános módon utal a megtámadott határozatban található, elkészített elemzésre. Az alperes nem sorolja fel pontosan a 6. fejezetben („Végkövetkeztetések”) a Portugál Köztársaság által megsértett jogszabályokat vagy rendelkezéseket.
   Nem áll fenn szabálytalanság, a megtámadott határozatban a Bizottság szolgálatai megsértik a Bizottság és a Caixa Geral de Depósitos között 1995. november 15-én kötött megállapodásban foglaltakat. A Bizottság által a megtámadott határozatban hivatkozott szabálytalanságnak nincsen semmiféle jogalapja, tekintve, hogy nem vették figyelembe a megállapodás 8. cikkének (5) és (8) bekezdéseit, amelyek 2001. december 31-ig teszik lehetővé a fennmaradó jóváírások elhalasztását.